e92846b3ffb776f22c3214f0c7ff5eee

 Hej,   
Hvordan skal man snakke med sin mor, når man gerne vil have sex men en dreng?! 
Ens mor....?
============


ungzone.dk
2020.05

 Hej Alberte :)  
Der er ingen vejledning til sexsnakken med en forælder, men jeg synes bare du skal spørge hende til råds. Det kan være hun bliver lidt overrasket, men det er kun fordi du er hendes datter. Hun bliver sikkert glad for at du spørger, og vil hjælpe dig så godt hun kan. Der er ikke andet for end at gå til hende og bede om at tale med hende.Undlad detaljer(for hendes skyld), og forklar hende hvordan du føler.  
  
Synes det er sejt du ikke er bleg for at tale med din mor om det, for det kan være svært for mange unge mennesker.  
Knus, Josefine 

 Hej Alberte,  
  
Det kan nemt komme til at føles som en lidt akavet situation, når man bringer dette samtaleemne på bordet, men jeg er sikker på, at hun vil sætte pris på, at du fortæller hende det.  
  
Du kan måske spørge ind til hvornår hun første gang var sammen med fyr og så prøve at komme ind på emnet den vej igennem. Du vil nok ikke finde nogen god anledning til at bringe emnet frem, men det er måske en god idé på et tidspunkt hvor er du alene med din mor i lidt længere tid og hvor du ved, at hun ikke har mange bolde i luften og hvor hun har tid til at snakke med dig om sex.   
  
Da du kun er 14, så er det ikke sikkert, at din mor synes det er en ligeså god idé som dig, men derfor er det jo kun godt, hvis i kan finde frem til en løsning i fællesskab. Du kan nok ikke undgå det akavede øjeblik, men når emnet først er bragt på banen, så tror jeg, at det kommer til at glide helt af sig selv.  
  
Jeg håber, at dette hjalp dig lidt på vej :-)  
  
Kærlige hilsner fra  
Lotte  
 